பயர்பிளை வானூர்திச் சேவை

**பயர்பிளை நிறுவனம்** (*FlyFirefly Sdn Bhd*) சுருக்கமாக **பயர்பிளை**, இரு இடங்களுக்கிடையே நேரடியாக இயக்கப்படும்  முழுச்சேவை வழங்கும் வானூர்திச் சேவை நிறுவனமாகும்; இது மலேசியா எயர்லைன்சு நிறுவனத்தின் துணை நிறுவனமாகும். சிலாங்கூரிலுள்ள சுல்தான் அப்துல் அஜிஸ் ஷா வானூர்தி நிலையத்தின் தரைப்பகுதியிலிருந்து இதன் தலைமையகம் இயங்குகின்றது.மலேசியாவின் முதல் சமூக வான்சேவை நிறுவனம் என அறியப்படுகின்றது. பயர்பிளை இரண்டு அச்சுமையங்களிலிருந்து தனது சேவைகளை இயக்குகின்றது: சுல்தான் அப்துல் அஜிஸ் ஷா வானூர்தி நிலையம், சிலாங்கூர் மற்றும் பினாங்கு பன்னாட்டு வானூர்தி நிலையம். இதன் முதல் சேவை ஏப்ரல் 3, 2007இல்  பினாங்கிலிருந்து கோட்டா பரூவிற்கு துவங்கியது.
## மேலாண்மையும் இயக்கமும்
தனது தாய் நிறுவனமான மலேசியா எயர்லைன்சு தவிர்த்த  தனியான மேலாண்மை பயர்பிளைக்கு உள்ளது. இது  மலேசியா தவிர இந்தோனேசியா, சிங்கப்பூர், தாய்லாந்து நாடுகளில் தனது சேவைகளை குவியப்படுத்தி உள்ளது.

மார்ச் 16, 2007இல் புதிய சேவை நிறுவனமாக பயர்பிளையை அறிமுகப்படுத்தும் விழாவில் மலேசியா எயர்லைன்சின் முதன்மை செயல் அலுவலர் இத்ரிசு ஜாலா இப்புதிய நிறுவனம் மலேசிய எயர்லைன்சுடன் இணைந்து புதிய பாதைகளை வகுக்கும் என்றும் அடுத்த ஐந்தாண்டுகளில் தனது கருவ சேவைகளை உருவாக்கும் எனவும் கூறினார்.  இதில் வட அமெரிக்கா, தென் அமெரிக்கா, தென்னாபிரிக்கா நாடுகளுக்கு இயக்குவதும் இதன் நோக்கமாக அமையும் என்றார்.
## சேருமிடங்கள்

பயர்பிளை இரண்டு அச்சு மையங்களிலிருந்து, பினாங்கு மற்றும் கோலாலம்பூரின் சுபாங், தனது சேவைகளை இயக்குகின்றது. பினாங்கிலிருந்து உள்நாட்டுச் சேவைகளாக  லங்காவி, கோட்டா பாரு, சுபாங், குவாலா திரங்கானு, குவாந்தான் நகரங்களுக்கு நாளுக்கு இருமுறை இயக்குகின்றது;  தவிர கோ சமுயய், தாய்லாந்தின் பூகத்திற்கு நாளுக்கொருமுறை சேவை வழங்குகின்றது. சுபாங்கிலிருந்து பினாங்கு, லங்காவி, அலோர் செடார், ஜொகூர் பாரு, குவாலா திரங்கானு, கொத்தா பாரு, சிங்கப்பூர், தாய்லாந்தின் கோ சமுயய் மற்றும் இந்தோனேசியாவின் பெக்கான்பாருவிற்கும் சேவைகளை வழங்குகின்றது.  இருப்பினும் பினாங்கிலிருந்து குவாலா திரங்கானு, கொத்தா பாரு, கோ சமுயய், குவாந்தான் நகரங்களுக்கு தனது சேவைகளை இடைநிறுத்தம் செய்வதாக மார்ச் 8, 2009இல் அறிவித்தது.  2011இலிருந்து  இச்சேவைகள் மீண்டும்  இயக்கப்படுகின்றன.

;மலேசியா
* சுபாங் - சுல்தான் அப்துல் அஜிஸ் ஷா வானூர்தி நிலையம் **அச்சு**
* பினாங்கு - பினாங்கு பன்னாட்டு வானூர்தி நிலையம் **அச்சு**
* ஜொகூர் பாரு - செனைய் பன்னாட்டு வானூர்தி நிலையம் **இரண்டாம்நிலை அச்சு**
* கோட்டா பாரு - சுல்தான் இசுமாயில் பெட்ரா வானூர்தி நிலையம் **இரண்டாம்நிலை அச்சு**
* அலோர் ஸ்டார் - சுல்தான் அப்துல் அலிம் வானூர்தி நிலையம்
* ஈப்போ - சுல்தான் அசுலான் சா வானூர்தி நிலையம்
* கெர்தெ - கெர்தெ வானூர்தி நிலையம்
* கோலா டெரெங்கானு - சுல்தான் மகமூது வானூர்தி நிலையம்
* குவாந்தான் - சுல்தான் ஹாஜி அகமது சா வானூர்தி நிலையம்
* லங்காவி - லங்காவி பன்னாட்டு வானூர்தி நிலையம்
*மலாக்கா-மலாக்கா பன்னாட்டு வானூர்தி நிலையம்
;இந்தோனேசியா
* பண்டா அச்சே - சுல்தான் இசுக்கந்தர் முடா பன்னாட்டு வானூர்தி நிலையம்
* மேடான் - குவாளா நாமு பன்னாட்டு வானூர்தி நிலையம்
* பெக்கான்பாரு - சுல்தான் இசுயாரிப் காசிம் II பன்னாட்டு வானூர்தி நிலையம்
;சிங்கப்பூர்
* சிங்கப்பூர் - சிங்கப்பூர் சாங்கி வானூர்தி நிலையம்
;தாய்லாந்து
* கோ சமுயய் - சமுயய் வானூர்தி நிலையம்
* கிராபி - கிராபி வானூர்தி நிலையம் 
* பூகத் - பூகத் பன்னாட்டு வானூர்தி நிலையம்

## மேற்சான்றுகள்

## வெளி இணைப்புகள்
* Karim, F.N., "Firefly to start services April 2", *Business Times*, 15 March 2006
* Yeow, J. & Francis, I., "MAS to launch Firefly", *The Sun*, 15 March 2006

* அலுவல்முறை வலைதளம்
* பயர்பிளை அண்மைய கால அட்டவணை

பகுப்பு:மலேசியாவில் போக்குவரத்து
பகுப்பு:விமானசேவை நிறுவனங்கள்
பகுப்பு:ஆசிய மாதக் கட்டுரைகள் நவம்பர் 2015
பகுப்பு:மலேசியா விமான நிறுவனங்கள்